Tarybos reglamentas (EB) Nr. 2323/2003
2003 m. gruodžio 17 d.
nustatantis pagalbos normas sėklų sektoriuje 2004/2005 prekybos metams
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
atsižvelgdama į Ekonomikos ir socialinių reikalų komiteto nuomonę [2],
atsižvelgdama į Regionų komiteto nuomonę,
kadangi:
(1) 1971 m. spalio 26 d. Tarybos reglamento (EEB) Nr. 2358/71 dėl bendro sėklos rinkos organizavimo [3] 3 straipsnis nuo 2005/2006 prekybos metų buvo panaikintas 2003 m. rugsėjo 29 d. Tarybos reglamentu (EB) Nr. 1782/2003, nustatančiu bendrąsias tiesioginės paramos schemų pagal bendrą žemės ūkio politiką taisykles ir nustatantis tam tikras paramos schemas ūkininkams [4]. Atitinkamai nukrypstant nuo Reglamento (EEB) Nr. 2358/71 3 straipsnio 1 dalies, bet kokia gamybos pagalba už sėklą turėtų būti nustatoma tik 2004/2005 prekybos metams.
(2) Padėtis Europos Sąjungos rinkoje ir jos galima plėtra nėra tokios, kad gamintojams būtų užtikrinamos pakankamos pajamos, šiais prekybos metais turėtų būti skiriama gamybos pagalba.
(3) Pagal Reglamento (EEB) Nr. 2358/71 3 straipsnio 2 dalį pagalbos dydis nustatomas atsižvelgiant, viena vertus, į būtinybę užtikrinti pusiausvyrą tarp produkcijos kiekio, kurį būtina pagaminti Bendrijoje, ir tarp kiekio, kurį galima parduoti, bei, kita vertus, į šių produktų kainas trečiųjų šalių rinkose.
(4) Taikant šiuos kriterijus, šio reglamento priede nustatomos pagalbos normos 2004/2005 prekybos metams,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EEB) Nr. 2358/71 3 straipsnio 1 dalies, pagalbos normos sėklų sektoriuje 2004/2005 prekybos metais yra nurodytos šio reglamento priede.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 17 d.